ଆହୁରି ସରଳ ହେବ ଜିଏସ୍ଟି ରିଟର୍ନ ପ୍ରକ୍ରିୟା\nନୂଆଦିଲ୍ଲୀ,୮-୩(ପି.ଟି.) ସାମଗ୍ରୀ ଓ ସେବା ଟିକସ(ଜିଏସଟି) ଲାଗି ବ୍ୟବହୃତ ହେଉଥିବା ରିଟର୍ନ ଫର୍ମ ସରଳୀକରଣ କରାଯିବ। ଏ ନେଇ ସରକାର ବିଭିନ୍ନ ପଦକ୍ଷେପ ମାନ ଗ୍ରହଣ କରୁଛନ୍ତି। ଶନିବାର ଜିଏସ୍ଟି ପରିଷଦ ବୈଠକ ବସିବାକୁ ଥିବା ବେଳେ ଏହି ବିଷୟ ଉପରେ ନିଷ୍ପତ୍ତି ହେବ ବୋଲି ଆଶା କରାଯାଉଛି। ବିଶେଷ କରି ଜିଏସଟିଆର-୩ବି ଫର୍ମ କ୍ଷେତ୍ରରେ ଏହି ସରଳୀକରଣ କରାଯିବାର ଯୋଜନା ରହିଛି।\nଆହୁରି ସରଳ ହେବ ଜିଏସ୍ଟି ରିଟର୍ନ ପ୍ରକ୍ରିୟା\t March 8th, 22:34 PM March 8th, 22:34 PM\nନୂଆଦିଲ୍ଲୀ,୮-୩(ପି.ଟି.) ସାମଗ୍ରୀ ଓ ସେବା ଟିକସ(ଜିଏସଟି) ଲାଗି ବ୍ୟବହୃତ ହେଉଥିବା ରିଟର୍ନ ଫର୍ମ ସରଳୀକରଣ କରାଯିବ। ଏ ନେଇ ସରକାର ବିଭିନ୍ନ ପଦକ୍ଷେପ ମାନ ଗ୍ରହଣ କରୁଛନ୍ତି। ଶନିବାର ଜିଏସ୍ଟି ପରିଷଦ ବୈଠକ ବସିବାକୁ ଥିବା ବେଳେ ଏହି ବିଷୟ ଉପରେ ନିଷ୍ପତ୍ତି ହେବ ବୋଲି ଆଶା କରାଯାଉଛି। ବିଶେଷ କରି ଜିଏସଟିଆର-୩ବି ଫର୍ମ କ୍ଷେତ୍ରରେ ଏହି ସରଳୀକରଣ କରାଯିବାର ଯୋଜନା ରହିଛି। ଏହି ଭଳି ସରଳୀକୃତ ରିଟର୍ନ ଲାଗି ସମୟ ଅବଧିକୁ ୩ ମାସ ବଢାଯାଇ ପାରେ। ଶନିବାର ବସୁଥିବା ଜିଏସ୍ଟି ପରିଷଦ ବୈଠକରେ ଅର୍ଥମନ୍ତ୍ରୀ ଅରୁଣ ଜେଟଲୀ ଅଧ୍ୟକ୍ଷତା କରିବାକୁ ଥିବା ବେଳେ ଏଥିରେ ରାଜ୍ୟଗୁଡିକରୁ ପ୍ରତିନିଧି ଯୋଗ ଦେବେ। ରିଟର୍ନ ପ୍ରକ୍ରିୟାକୁ ଆହୁରୀ ସରଳୀ କରଣ ଦିଗରେ ବୈଠକରେ ନିଷ୍ପତ୍ତି ହୋଇ ପାରେ ଜଣାଯାଇଛି। ପରିଷଦ ଏହି ନିଷ୍ପତ୍ତି ଉପରେ ସମ୍ମତି ଜଣାଇଲେ ଏହାକୁ ଲାଗୁ କରାଇବା ପାଇଁ ୩ ମାସ ସମୟ ଲାଗି ପାରେ ବୋଲି ଅନୁମାନ କରାଯାଉଛି। ଚଳିତ ମାସ ୧୦ରେ ବସିବାକୁ ଥିବା ବୈଠକ ଜିଏସ୍ଟି ପରିଷଦର ୨୬ତମ ବୈଠକ ହେବ। ଗତ ବର୍ଷ ଜୁଲାଇ ପହିଲାରେ ସରକାର ସରଳୀକୃତ ଜିଏସଟିଆର ୩ବି ସେଲସ ରିଟର୍ନ ଫର୍ମ ଶୁଭାରମ୍ଭ କରିଥିଲେ। ବାଣିଜ୍ୟ ସଂସ୍ଥାଗୁଡିକ କିଭଳି ଭାବେ ସହଜରେ ରିଟର୍ନ ପୈଠ କରି ପାରିବେ ସେ ଲକ୍ଷ୍ୟ ନେଇ ସରକାର ବ୍ୟବସ୍ଥା କରିଥିଲେ। ଜିଏସ୍ଟିଆର ୧, ୨ ଏବଂ ୩ ଭଳି ଭାବେ ବିଭିନ୍ନ ରିଟର୍ନ ପ୍ରକ୍ରିୟା ବାଣିଜ୍ୟ ସଂସ୍ଥାଗୁଡିକ ଲାଗି ବ୍ୟବସ୍ଥା କରାଯାଇଥିଲା ଅନ୍ତିମ ରିଟର୍ନ ପୈଠ ସମୟରେ ଇନଭଏସ ମିଳାଇବା ବେଳେ ଅନେକ ଅସୁବିଧା ଉପୁଜୁଥିବା ସଂସ୍ଥାଗୁଡିକ ଅଭିଯୋଗ କରୁଛନ୍ତି। ସେହିଭଳି ଜିଏସଟି ନେଟଓ୍ବର୍କ ବ୍ୟବସ୍ଥାରେ ଅନେକ ଜଟିଳତା ରହୁଥିବା ଅଭିଯୋଗ ଆସିଛି। ବିଭିନ୍ନ ଅସୁବିଧାକୁ ଧ୍ୟାନରେ ରଖି ଜିଏସ୍ଟିଆର୩ବି ରିଟର୍ନ ଫାଇଲିଂ ସମୟକୁ ଚଳିତ ବର୍ଷ ମାର୍ଚ୍ଚ ଯାଏ ବୃଦ୍ଧି ନିଷ୍ପତ୍ତି ହୋଇଥିଲା। ଗତ ବର୍ଷ ନଭେମ୍ବରରେ ଜିଏସଟି ପରିଷଦ ଏହି ଭଳି ନିଷ୍ପତ୍ତି ନେଇଛି। ରିଟର୍ନ ଫାଇଲିଂ ପ୍ରକ୍ରିୟାକୁ ସରଳୀକରଣ କରିବା ଲାଗି ବିହାର ଉପମୁଖ୍ୟମନ୍ତ୍ରୀ ସୁଶିଲ କୁମାର ମୋଦିଙ୍କ ଅଧ୍ୟକ୍ଷତାରେ ଗଠିତ ମନ୍ତ୍ରୀସ୍ତରୀୟ ଗୋଷ୍ଠୀ ହାତରେ କାର୍ଯ୍ୟଭାର ନ୍ୟସ୍ତ ହୋଇଥିଲା। ଗୋଟିଏ ଫର୍ମରେ ରିଟର୍ନ ଫାଇଲ ଲାଗି କାର୍ଯ୍ୟକ୍ରମ ଜାରି ରହିଛି। ପ୍ରକ୍ରିୟା ସରଳୀକରଣ ଲାଗି କେନ୍ଦ୍ର ଏବଂ ରାଜ୍ୟ ଅଧିକାରୀଙ୍କ ମଧ୍ୟରେ ଆଲୋଚନା ହୋଇ ସାରିଛି। ଏହା ଉପରେ ନନ୍ଦନ ନିଲେକାନୀ ଏକ ଉପସ୍ଥାପନା କରିଥିଲେ। ପ୍ରତି ମାସରେ ଅନ୍ତତଃ ପକ୍ଷେ ଗୋଟିଏ ରିଟର୍ନ ପୈଠ ଲାଗି କାର୍ଯ୍ୟକ୍ରମ ହାତକୁ ନିଆଯାଉଛି ବୋଲି ମୋଦି କହିଛନ୍ତି। ଜିଏସଟି ଲାଗୁ ହେବା ପର ଠାରୁ ଜିଏସଟି ନେଟଓ୍ବର୍କ ପୋର୍ଟାଲରେ ବର୍ତ୍ତମାନ ପର୍ଯ୍ୟନ୍ତ ୮ କୋଟି ରିଟର୍ନ ଫାଇଲ କରାଯାଇଛି। ଏଥିରେ ଟିକସ ଫାଙ୍କି ରୋକିବା ତଥା ଇନଭଏସ ମିଳାଇବା ଲାଗି ବିଶେଷ ବ୍ୟବସ୍ଥା ନ ଥିବାରୁ ଜିଏସଟି ରାଜସ୍ବ ହ୍ରାସ ହେଉଛି। ସୂଚନା ମୁତାବକ ୫୭.୭୮ ଲକ୍ଷ ଜିଏସଟିଆର-୩ବି ରିଟର୍ନ ଫାଇଲ କରାଯାଇଛି। ଏଥିରୁ ରାଜକୋଷକୁ ୮୬,୩୧୮ କୋଟି ଟଙ୍କା ରାଜସ୍ବ ଆସିଛି। ଡିସେମ୍ବର ମାସ ଲାଗି ୫୬.୩୦ ଲକ୍ଷ ଜିଏସଟିଆର ୩ବି ରିଟର୍ନ ପୈଠ ହୋଇଥିବା ବେଳେ ରାଜକୋଷକୁ ୮୬,୭୦୩ କୋଟି ରାଜସ୍ବ ଆସିଛି। ସେହିଭଳି ନଭେମ୍ବରରେ ୫୩.୦୬ ଲକ୍ଷ ରିଟର୍ନ ଫାଇଲ ହୋଇଥିବା ବେଳେ ରାଜସ୍ବ ପରିମାଣ ୮୦,୮୦୮ କୋଟି ଟଙ୍କା ରହିଥିଲା।
